Podijelit ćemo danas mnogo tajni
i nadam se da time možemo iskazati
sram koji mnogi od nas osjećaju po pitanju seksa.
Koliko vas je ovdje kojima je stranac nešto dobacio, zazviždao?
Mnogo žena.
Meni je trenutak kojeg se najbolje sjećam,
onaj kada je taj stranac bio moj student.
Prišao mi je poslije predavanja
i njegove riječi su potvrdile ono što sam već znala:
"Oprostite, profesorice,
da sam znao da ste Vi, ne bih nikad rekao te stvari."
(Smijeh)
Za njega nisam bila osoba sve dok nisam bila njegova profesorica.
Ovaj koncept, nazvan objektifikacija,
temelj je seksizma
i vidimo ga ojačanog u svakom aspektu naših života.
Vidimo ga u Vladi
koja odbija kazniti muškarce
zbog silovanja žena.
Vidimo ga u reklamama.
Koliko vas je vidjelo reklamu
koja koristi ženske grudi radi prodaje potpuno nepovezanog proizvoda?
Ili film za filmom
koji prikazuju žene koje samo zanima ljubav?
Ovi se primjeri možda čine nedosljednima i bezopasnima,
ali oni su podmukli,
polako gradeći kulturu koja odbija vidjeti žene kao ljude.
To vidimo u školi koja kući šalje desetogodišnjakinju
jer je njena odjeća odvlačila pažnju dječaka koji su pokušavali učiti,
ili u Vladi koja odbija kazniti muškarce zbog silovanja žena
opet i opet,
ili u ženi koja je ubijena
jer je zatražila od muškarca da joj prestane dosađivati na plesnom podiju.
Mediji igraju veliku ulogu u ovjekovječivanju objektifikacije žena.
Uzmimo u obzir klasičnu romantičnu komediju.
Obično su nam predstavljena dva tipa žena u ovim filmovima,
dva tipa poželjnih žena.
Prva je seks bomba.
To je nevjerojatno prekrasna žena savršenog tijela.
Naš glavni junak zna kako je prepoznati
te kako je lako navesti na seks.
Druga je naša glavna junakinja,
prekrasna, ali povučena žena u koju se naš junak zaljubljuje,
unatoč tome što je na prvu nije primjetio
ili mu se nije svidjela.
Prva je drolja.
Ona služi da je se konzumira i zaboravi.
Ona je previše dostupna.
Druga je poželjna, ali skromna
i stoga vrijedna buduće djece našeg glavnog junaka.
Materijal za brak.
Zapravo nam je rečeno da žena ima dvije uloge,
ali te dvije uloge teško da postoje u jednoj ženi.
U rijetkim prilikama gdje novim poznanicima kažem
da proučavam seks,
ako ne prekinu razgovor odmah,
obično su poprilično zaintrigirani.
"Oh. Reci mi više."
Pa to i činim.
"Jako me zanima proučavanje seksualnog ponašanja
parova koji prolaze kroz trudnoću ili su je tek prošli."
U tom trenu dobijem drugačiji tip odgovora.
(Smijeh)
"Oh. Hm.
Imaju li uopće ljudi u trudnoći spolni odnos?
Jesi li razmišljala o proučavanju seksualnih želja
ili orgazama?
To bi bilo zanimljivo, i seksi."
Recite mi. Koje su prve riječi koje Vam padnu na pamet
kad zamislite trudnu ženu?
Postavila sam ovo pitanje anketiranjem preko 500 odraslih ljudi
i većina je odgovorila s "trbuh" ili "okruglo"
te "slatko."
To me nije previše iznenadilo.
Što još kategoriziramo kao slatko?
Bebe. Psiće. Mačiće.
Starije ljude. Zar ne?
(Smijeh)
No, doduše, kad kategoriziramo odrasle kao slatke,
oduzimamo im mnogo njihove inteligencije,
njihove kompleksnosti.
Reduciramo ih na djetinje kvalitete.
Također sam zatražila heteroseksualne muškarce
da ženu s kojom su u vezi zamisle kao trudnicu,
a zatim sam zatražila žene da se zamisle kao trudnice
te da mi onda kažu prve riječi koje im padnu napamet
pri pomisli na seks u tom periodu.
Većina odgovora bila je negativna.
"Odvratno."
"Čudno."
"Nimalo seksi." "Neobično."
"Neugodno."
"Kako?"
(Smijeh)
"Nije vrijedno muke." "Nije vrijedno rizika."
Ovo zadnje me je poprilično pogodilo.
Možda mislimo da zato što odvajamo trudnice i majke od seksualnosti,
da mičemo i ograničenja seksualne objektifikacije.
One prolaze kroz manje seksizma. Zar ne?
Pa i ne baš.
Ono što je stvarno posrijedi drugačiji je tip objektifikacije.
U svojim nastojanjima da objasnim ovo drugima,
jedan razgovor je otišao sve do Venere iz Willendorfa,
paleolitske figure za koju su znanstvenici mislili da je božica ljepote i ljubavi,
odatle naziv Venera.
Ta teorija kasnije je revidirana,
kad su znanstvenici primjetili autorov očit fokus
na figuričine reproduktivne značajke:
velike grudi, koje su smatrane idealnim za dojenje;
okrugao, vjerojatno trudnički trbuh,
ostaci crvene boje, aludirajući na mjesečnicu ili rođenje.
Također se pretpostavljalo da se figurica držala ili stavljala u ležeći položaj
zato jer joj njena malena stopala ne dopuštaju samostalno stajanje.
Također nije imala lice.
Iz tih razloga, pretpostavilo se da je bila simbol plodnosti,
a ne portret neke osobe.
Ona je bila objekt.
U povijesti njene interpretacije,
prošla je put od objekta idealne ljepote i ljubavi
do objekta reprodukcije.
Mislim da ovaj prijelaz govori više
o znanstvenicima koji su interpretirali njenu svrhu
nego o stvarnoj svrsi same figurice.
Kad žena zatrudni,
ona napušta područje muške seksualne želje
i ulazi u svoju reproduktivnu i odgojnu ulogu.
Čineći to, ona također postaje
vlasništvo zajednice,
koje ju smatra veoma važnom, ali samo zato što je trudna. Zar ne?
Ovo nazivam vilendorfskim efektom,
kojeg opet vidimo osnaženog u mnogim aspektima ženinog života.
Je li itko od vas ovdje bio vidljivo trudan?
(Smijeh)
Da. Mnogo vas, zar ne?
I kome od vas je nepoznata osoba dodirnula trbuh tijekom trudnoće,
možda čak i bez pitanja za vašu dozvolu?
Ili vam je netko govorio što smijete jesti, a što ne,
a da nije vaš liječnik, vaš pružatelj medicinske njege?
Ili vas je pitao osobna pitanja oko planova za rođenje?
A zatim objašnjavao zašto su ti odabiri pogrešni?
Da, i mene.
Ili vam je konobar odbio donijeti čašu vina?
Ovo će vas možda šokirati, ali ostanite sa mnom.
Ovo je velika tajna.
Zapravo je skroz sigurno piti tijekom trudnoće u umjerenim količinama.
Mnoge od nas ovo ne znaju
jer liječnici ne vjeruju trudnicama u vezi toga --
(Smijeh)
posebice ako su manje obrazovane ili druge boje kože.
To nam govori
da je vilendorfski efekt također klasistički i rasistički.
Prisutan je kad Vlada podsjeća žene,
sa svakim novim zakonom koji ne dopušta izbor pri pobačaju,
da sadržaj njene maternice nije njen,
ili kad ginekolozi kažu:
"Iako je seks tijekom trudnoće siguran,
ponekad ne možete znati.
Bolje spriječiti nego liječiti, zar ne?"
Uskraćena joj je osnovna privatnost i pravo na svoje tijelo
pod geslom "dobre majke."
Ne vjerujemo joj pri donošenju njenih vlastitih odluka.
Ona je slatka, sjećate se?
Kad kažemo ženama
da seksualni užitak -- ispričavam se.
Kad kažemo ženama da seks nije vrijedan rizika tijekom trudnoće,
mi joj poručujemo da njen seksualni užitak nije bitan.
Pa joj, zapravo, govorimo da ona nije bitna,
iako potrebe njenog fetusa nisu u sukobu s njenim vlastitim potrebama.
Tako pružatelji medicinske pomoći,
kao što je Američko društvo opstetričara i ginekologa (ACOG),
imaju priliku educirati o sigurnosti spolnog odnosa tijekom trudnoće.
I što stručnjaci kažu?
ACOG zapravo nema službene javne izjave
o sigurnosti spolnog odnosa tijekom trudnoće.
Upute klinike Mayo su općenito pozitivne,
ali prezentirane uz upozorenje:
"Iako većina žena može imati siguran spolni odnos tijekom trudnoće,
ponekad je najbolje biti oprezan."
Neke žene ne žele imati spolni odnos tijekom trudnoće
i to je u redu.
Neke žene žele imati spolni odnos tijekom trudnoće
i to je također u redu.
Ono što treba prestati je da društvo govori ženama
što smiju i što ne smiju sa svojim tijelima.
(Pljesak)
Trudne žene nisu bezlične posude bez identiteta za reprodukciju,
koje ne mogu stajati na vlastitim nogama.
Ali istina je, prava tajna je
da govorimo svim ženama kako njihov seksualni užitak nije važan.
Odbijamo priznati da žene koje imaju spolni odnos s drugim ženama
ili žene koje ne žele djecu, uopće postoje.
"Oh, to je samo faza...
samo treba pravog muškarca da se pronađe."
Svaki put kad žena želi seks
jednostavno zato što pruža dobar osjećaj,
to je revolucionarno.
Ona je revolucionarna.
Ona odgurava ustrajanja društva
da postoji jednostavno radi muškog užitka
ili reprodukcije.
Žena koja prioritizira svoje seksualne potrebe plaši,
jer žena koja daje prednost svojim seksualnim potrebama daje prednost sebi.
(Pljesak)
To je žena koja zahtijeva da je se tretira jednako.
To je žena koja inzistira
da napravite mjesta za nju za stolom moći
i to je najstrašnije od svega,
jer ne možemo napraviti mjesta za nju
bez da se neki od nas ne odreknu dodatnog mjesta kojeg posjeduju.
(Pljesak)
Imam još jednu posljednju tajnu za vas.
Majka sam dvojice dječaka
i dobro bi nam došla vaša pomoć.
Iako me moji dečki čuju da redovito govorim
kako je važno da muškarci prepoznaju žene kao jednake
i vide svog oca kako vlastitim primjerom to pokazuje,
trebamo događaje u svijetu da ojačamo događaje u našem domu.
To nije muški problem ili ženski problem.
To je svačiji problem
i svi igramo ulogu u rastavljanju sustava nejednakosti.
Za početak, trebamo prestati govoriti ženama
što smiju i što ne smiju sa svojim tijelima.
(Pljesak)
To uključuje da ne tretiramo žene kao da su društveno vlasništvo.
Ako je ne poznajete, ni ne pitajte da joj dotaknete trbuh.
Ne biste pitali ni ikog drugog.
Ne govorite joj što smije ili ne smije jesti.
Ne pitajte je o osobnim detaljima njenih medicinskih odluka.
Ovo također uključuje razumijevanje
da iako osobno jeste protiv pobačaja,
svejedno se možete boriti za ženino pravo na izbor.
Kada je riječ o jednakosti žena, one se ne moraju međusobno suprotstavljati.
Ako imate spolni odnos sa ženama,
dajte prednost njenom užitku.
Ako ne znate kako, pitajte.
Ako imate djece --
(Smijeh)
razgovarajte o spolnom odnosu što ranije,
jer djeca više ne traže s-e-k-s u rječniku.
Traže na internetu.
I kad imate ove razgovore o spolnom odnosu,
ne usmjeravajte ih samo na reprodukciju.
Ljudi imaju spolni odnos iz mnogo razloga,
neki jer žele dijete,
ali većina nas ima spolni odnos jer pruža dobar osjećaj.
Priznajte.
I bez obzira na to imate li djecu ili ne,
podržite cjelovito seksualno obrazovanje koje ne posramljuje tinejdžere.
(Pljesak)
Ništa pozitivno ne može izaći iz posramljivanja tinejdžera
zbog njihovih seksualnih želja, ponašanja,
osim pozitivnog testa na spolno prenosive bolesti i trudnoću.
Svakog dana imamo priliku
da prekinemo obrasce nejednakosti.
Mislim da se svi možemo složiti da je vrijedno nevolja to i učiniti.
Hvala vam.
(Pljesak)